नयी दिल्ली, नौ नवंबर (भाषा) सार्वजनिक क्षेत्र के उपक्रमों (पीएसयू) और रेलवे ने पिछले साल जून से इस साल के अक्टूबर तक घरेलू उत्पादकों को 8,129 करोड़ रुपये मूल्य के लोहे और इस्पात के ऑर्डर दिये हैं। इसे ‘मेक इन इंडिया’ अभियान को प्रोत्साहित किये जाने से जोड़ कर देखा जा रहा है।	इस्पात मंत्रालय ने शुक्रवार को यह जानकारी दी। उसने कहा है कि घरेलू लौहे और इस्पात उत्पाद के लिए ऑर्डर में उल्लेखनीय वृद्धि हुई है।	मंत्रालय ने बयान जारी कर कहा है, “इस्पात मंत्रालय के प्रयासों से जून 2017 से अक्टूबर 2018 के बीच 8,129 करोड़ रुपये मूल्य के घरेलू लोहे और इस्पात के ऑर्डर दिये गए।”	उसने कहा है कि रेल मंत्रालय, ओएनजीसी, गेल, ईआईएल और एचपीसीएल ने विभिन्न श्रेणियों के रेल, पाइप एवं ट्यूब के लिए आर्डर दिये हैं।